stanford-oval/wikipedia huggingface dataset:
Toló
Historia

Homeros mainitsee Ilias-eepoksessaan Asinen kaupungin, jonka arkeologinen kohde sijaitsee Tolónlahdella. Asinen laivasto otti osaa Troijan sotaan.
Tolónlahti toimi vuosisatojen ajan taistelulaivojen pakopaikkana. Bysantin valtakunnan valtakaudella Tolósta tuli Náfplion kaupungin varasatama. Toló yhdessä muun Peloponnesoksen kanssa kuului vuosina 1204–1389 frankeille. Venetsialaiset hallitsivat Tolóa vuoteen 1540 saakka, jolloin Osmanien valtakunta otti vallan. Tämän jälkeen venetsialaiset yhdessä liittolaisten kanssa yrittivät vara-amiraali Francesco Morosinin johdolla vallata Peloponnesoksen pääkaupungin Náfplion. Tolónlahdesta tuli operaatioiden tukikohta. Morosini menestyi operaatioissaan, mutta vuonna 1718 osmanit ottivat jälleen vallan alueella. Tolónlahdella sijaitsevalla Rómvin saarella on tältä ajalta säilynyt raunioituneita rakennuksia sekä linnoituksia. Myös Daskaleión saarella sijaitsee linnoituksen rauniot sekä Elävöittävälle lähteelle (Zoodóchos Pigí) omistettu kirkko vuodelta 1688. Osmanikauden aikana paikalliset lapset opiskelivat omaa historiaansa ja kieltään Daskaleión saaren ”Kryfó scholeíossa” (kreik. Κρυφό σχολείο) eli ”salaisessa koulussa”. Kreikan presidentti Ioánnis Kapodístrias päätti vuonna 1831, että Tolóon muutti pakolaisia Kreetan saarelta.
Vuonna 1981 Tolóssa oli 1 353 asukasta ja vuonna 1991 puolestaan 1 298.
Aiheesta muualla

Kuvia tai muita tiedostoja aiheesta Tolo Wikimedia Commonsissa
Tolo Guide. Tolóa esittelevä sivusto. (englanniksi) (kreikaksi)
Tom Kuchka

Tom Kuchka (1938 Pennsylvania, Yhdysvallat – 2000) oli yhdysvaltalainen muusikko, joka asui Suomessa 1960-luvun lopulta lähtien. New Yorkin jazzpiireissä muusikonuransa aloittanut Kuchka kiinnostui Suomessa kotiseutunsa perinnemusiikista bluegrassistä, jota hän opetti kolmen vuosikymmenen ajan viikoittaisessa Toimela Bluegrass Workshopissaan Helsingissä.
Multi-instrumentalisti Kuchka osasi soittaa mitä tahansa bluegrass-perinteeseen kuuluvaa soitinta niin, että hän kykeni kulloisessakin kokoonpanossa täyttämään tarpeen mukaan minkä tahansa roolin. Hänen pääinstrumenttinsa olivat pystybasso ja korkea tenorilauluääni.
Tom Kuchka kuoli vuonna 2000. Kahta vuotta myöhemmin hänet valittiin European Bluegrass Pioneeriksi äänestyksessä, johon osallistuivat European World of Bluegrass -järjestön edustajat eri maista.
Tom Kuchkan tytär on kuvataiteilija Heta Kuchka (s. 1974).
Levytyksiä

I Remember, Kompass KOLP 19, 1980.
Big City Thrills, Megamania MGM 2029, 1990.
Aiheesta muualla

Tom Kuchka Discogs.com -sivustolla
Timo Suhonen

| Timo Suhonen> Kansanedustaja |
| --- | --- |
 5.4.2023–  
Ryhmä/puolue:  Sosialidemokraattinen eduskuntaryhmä
Vaalipiiri:  Savo-Karjala
Henkilötiedot
Syntynyt: 1974 (ikä 49–50) Varkaus
Aiheesta muualla
Kotisivu
Timo Suhonen (s. 1974 Varkaus) on suomalainen sosiaalidemokraattinen poliitikko. Suhonen on Varkauden kaupunginvaltuuston jäsen ja Pohjois-Savon maakuntavaltuutettu. Suhonen työskentelee Teollisuusliiton järjestämistoimitsijana. Suhonen valittiin eduskuntaan vuoden 2023 eduskuntavaaleissa.
Vuoden 2019 eduskuntavaaleissa Suhonen voitti ensimmäisessä ääntenlaskennassa Tuula Väätäisen 36 äänellä, ja hänestä piti tulla kansanedustaja. Tarkennuslaskennassa kuitenkin selvisi, että Väätäinen oli sittenkin voittanut Suhosen 65 äänellä ja täten hänestä tuli kansanedustaja Suhosen sijaan.
Yksityiselämä

Suhosella diagnosoitiin keliakia vuonna 2013. Hänet valittiin Keliakialiiton puheenjohtajaksi toukokuussa 2024, ja hänen kautensa alkaa vuoden 2025 alussa.
Aiheesta muualla

.aspx Timo Suhonen Suomen kansanedustajat. Eduskunta.
Sakari Leskinen

Siilas Sakari Leskinen  (2. kesäkuuta 1923 Harlu – 27. joulukuuta 2010 Iitti) oli suomalainen metsänhoitaja ja yritysjohtaja, joka sai metsäneuvoksen arvonimen.
Henkilöhistoria

Leskisen vanhemmat olivat lääninrovasti Siilas Leskinen ja Ester Emilia Qvintus ja puoliso vuodesta 1949 Ulla Inkeri Sofia Swahne. Leskinen tuli ylioppilaaksi Joensuun lyseosta 1942 ja valmistui Helsingin yliopistosta maatalous- ja metsätieteiden kandidaatiksi 1949 ja metsänhoitajaksi 1950. Hän oli Suomen Puunjalostusteollisuuden Keskusliiton metsätyöntutkimusosaston palveluksessa 1948–1951 ja Tampereen Pellava- ja Rautateollisuus Oy:n, vuodesta 1960 Oy Tampella Ab, toimistometsänhoitaja vuodesta 1951, piirimetsänhoitaja vuodesta 1954, ylimetsänhoitaja vuodesta 1963 ja metsäpäällikkö 1964–1986, ensin Sippolassa ja vuodesta 1975 Anjalankoskella. Leskinen oli myös Sippolan kunnanvaltuuston jäsen 1965–1974 ja Anjalankosken kauppalanvaltuuston, vuodesta 1977 kaupunginvaltuusto, jäsen 1975–1980. Hänellä oli lisäksi useita muita luottamus- ja asiantuntijatehtäviä. Metsäneuvoksen arvonimen Leskinen sai 1980.
Julkaisuja

Aikatutkimuksia pinopuutavaran valmistuksesta Pohjois-Suomessa, 1948, Arno Tuovisen kanssa
Karjalaisen osakunnan laulukirja, 1948,  toim. Uolevi Lassanderin ja Jouko Jormakan kanssa
Auto- ja telaketjuauto puutavaran kuljetuksessa Posiolla, 1950
Tutkimuksia moottoroidusta puutavaran kuljetuksesta Kivijärvellä talvella 1949, 1950
Tutkimuksia moottoroidusta puutavaran kuljetuksesta Posiolla talvella 1949, 1950
Tutkimuksia moottoroidusta puutavaran kuljetuksesta Saarijärvellä talvella 1949, 1950
Puominostureista tukkien rekeen kuormauksessa, 1951
Moottoroidusta rekikuljetuksesta Viitasaarella talvella 1950, 1951
Kokeiluja pinotavaran ulosotosta sulan maan aikana, 1955
Pinotavaran ulosotosta sulan maan aikana: kesän 1956 kokeilujen perusteella tehty jatkoseloste, 1957
Pinotavaran metsäkuljetuksesta sulan maan aikana, 1957.
Aiheesta muualla

Tuomas Möttönen: Sakari Leskinen Biografiasampo.
Ruskohaikara

| Ruskohaikara |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pelikaanilinnut Pelecaniformes
Heimo::  Haikarat Ardeidae
Suku::  Harmaahaikarat Ardea
Laji::  purpurea
Kaksiosainen nimi
 Ardea purpurea  Linnaeus, 1766 

Alalajit
 A. p. bournei  A. p. madagascariensis  A. p. manilensis  A. p. purpurea 
Katso myös
   Ruskohaikara Wikispeciesissä   Ruskohaikara Commonsissa 
Infobox OKNimi-testi OKIUCN-testi OK: 
Ruskohaikaran munia.
Ruskohaikara (Ardea purpurea) on punertavansävyinen haikaralaji.
Suomessa se on suurharvinaisuus.
Koko ja ulkonäkö

Ruskohaikara muistuttaa harmaahaikaraa, mutta on hiukan pienempi, ja sen höyhenpeite on punaruskea. Aikuisen linnun selkä on harmaansävyinen. Pituus 80-90 cm, siipien kärkiväli 140 cm,  paino 600-1400 grammaa.
Levinneisyys

Ruskohaikara on muuttolintu, joka pesii Etelä-Euroopassa, Pohjois-Afrikassa, Madagaskarilla ja Aasiassa, ja talvehtii trooppisessa Afrikassa ja Kaakkois-Aasiassa.
Elinympäristö

Ruovikkoiset järvet, merenlahdet ja joenvarret sekä mangrovesuot.
Lisääntyminen

Pesii pienissä yhdyskunnissa ruovikoissa. Pesä ruovikossa, joskus jopa 3 metriä korkealla. Munamäärä vaihtelee kahdesta kahdeksaan, ja haudonta-aika on 26 päivää. Poikaset ovat lentokykyisiä noin 7 viikon ikäisinä.
Ravinto

Syö kaikkea vedessä liikkuvaa, kuten kaloja, käärmeitä, liskoja, sammakoita, lintuja, pikkunisäkkäitä jne.
Aiheesta muualla

Leinonen, Antti 1979: Ruskohaikara Ardea purpurea* (II) Kajaanissa 1977. - Lintumies 4.1979 s. 185-186. LYL.
Ruskohaikara Lintukuva-verkkopalvelussa
Tobias Reinholt

| Tobias Reinholt> Henkilötiedot |
| --- | --- |
Koko nimi:  Tobias Reinholt
Syntynyt: 4. heinäkuuta 1995 (ikä 29) Horsens, Tanska
Kansalaisuus:   Tanska
Koripalloilija
Pelipaikka:  Sentteri
Pituus:  208 cm
Paino:  96 kg
Pelaajaura
Seurajoukkueet
2012–2013 2013–2015 2014–2015 2015–:   Horsens IC  Kouvot → Tampereen Pyrintö II  Base Oostende
Aiheesta muualla
FIBA
Tobias Reinholt (s. 4. heinäkuuta 1995 Horsens) on tanskalainen koripalloilija. Sentterinä pelaava Reinholt on pelannut Tanskan ja Suomen pääsarjoissa.
Pelaajaura

Reinholt on Horsens IC:n kasvatti ja pelasi seuran edustusjoukkueessa Tanskan pääsarjaa kaudella 2012–2013. Hän vietti myös muutaman kuukauden kroatialaisen KK Splitin akatemiassa. Reinholt muutti Suomeen syksyllä 2013 tehtyään nelivuotisen sopimuksen pääsarjajoukkue Kouvojen kanssa. Kouvot hyötyi Reinholtista pystyttyään peluuttamaan juniorijoukkueessa omia kasvattejaan luontaisilla pelipaikoillaan. Lisäksi Reinholt täytti Korisliigan herrasmiessopimuksen kriteerit. Kaudella 2013–2014 Reinholtin vahvistama Kouvojen A-juniorijoukkue voitti ikäluokan Suomen mestrauuden, ja seuran edustusjoukkueessa Reinholt pelasi 11 runkosarjaottelussa 1,3 pisteen ja 0,9 levypallon keskiarvoilla.
Syksyllä 2014 Reinholtin peliaika Kouvoissa jäi vähäiseksi. Hän pelasi neljässä Korisliigaottelussa vähäisiä minuuttimääriä. Marraskuussa Reinholt siirtyi loppukaudeksi vuokralle Tampereen Pyrinnön reservijoukkueeseen. Samassa organisaatiossa työskenteli Reinholtille maajoukkueesta tuttu valmentaja Pieti Poikola. Elokuussa 2015 Reinholt sirtyi Belgian pääsarjajoukkue Base Oostendeen.
Reinholt on pelannut myös Tanskan alle 20-vuotiaiden maajoukkueessa.
Reinholtin veli Esben Reinholt on myös koripalloilija.
Tengen (yritys)

| Tengen |
| --- | --- |
Toimiala:  videopeliteollisuus
Omistaja:  Atari Games
Infobox OKVirheellinen NIMI-arvo: 
Tengen oli videopelijulkaisija ja kehittäjä, jonka perusti kolikkopelejä tekevä Atari Games. Sen jälkeen kun Nintendo sai Yhdysvaltojen videopelimarkkinat elvytettyä vuoden 1983 laman jälkeen, Atari Games tajusi, että videopelibisnes kannatti yhä. Koska Atari oli jo mukana videopelimarkkinoilla konsoleillaan 2600 Jr., 7800, ja XEGS, yritys päätti luoda uuden brändin jonka alla markkinoida pelejään. Atari Games myös päätti tehdä pelejä markkinajohtaja Nintendo Entertainment Systemille. Uuden alajaoston nimeksi tuli Tengen, mikä japanilaisessa lautapelissä Go tarkoittaa pelilaudan keskustaa. Nimi Atari tulee samasta pelistä.
Tengen vs. Nintendo

Tengen yritti tuloksettomasti neuvotella Nintendon kanssa löyhemmästä lisenssistä - Nintendo rajoitti lisensoimiensa pelitalojen tuottaman pelimäärän viiteen kappaleeseen vuodessa, ja edellytti heidän peliensä olevan saatavilla kaksi vuotta vain NES:lle. Nintendo ei ollut kiinnostunut, joten Tengen hyväksyi standardilisenssin joulukuussa 1987. 1988 Tengen julkaisi ensimmäiset (ja viimeiset) kolme Nintendon kautta lisensoitua pelikasettia - RBI Baseball, Pac-Man ja Gauntlet. Samaan aikaan Tengen työskenteli salassa läpäistäkseensä Nintendon 10NES-lukitusmikropiirin, joka mahdollisti Nintendon kontrollin NES:lle julkaistavista peleistä. Kun lukuisat kehittäjä onnistuivat läpäisemään mikropiirin suojauksen jännitepiikillä, Tengenin teknikot pelkäsivät tämän vahingoittavan konsoleita ja täten asettavan heidät korvausvastuuseen. Sen sijaan Tengen päätti takaisinmallintaa mikrosirun ja näin tulkita koodin joka avaisi sen; teknikot eivät kuitenkaan onnistuneet yrityksissään.
Epätoivoissaan Tengen kääntyi Yhdysvaltojen tekijänoikeustoimiston puoleen. Yrityksen lakimiehet ottivat yhteyttä hallituksen toimistoon saadakseen kopion Nintendon lukitussysteemin  ohjelmasta, selittäen tarvitsevansa sitä mahdolliseen oikeudenkäyntiin Nintendoa vastaan. Saatuaan ohjelman Tengen käytti sitä luodakseen oman mikrosirun, joka mahdollistaisi lisensoimattomien pelien toimimisen NES:llä. Kun Tengen julkaisi lisensoimattomia versioita peleistään, Nintendo haastoi yrityksen tekijänoikeuksien ja patentin rikkomisesta. Oikeudenkäynnin alkuvaiheissa tuomioistuin oli Nintendon puolella, mutta osapuolet sopivat asian ennen oikeuden lopullista päätöstä.
Tengen kohtasi toisen oikeudenkäynnin Nintendon kanssa 1989 koskien Tetriksen tekijänoikeuksia. Nintendo todisti hankkineensa oman lisenssinsä peliin venäläiseltä kehittäjältä, kun taas Tengen oli hankkinut omansa yritykseltä, joka ei sitä omistanut. Tengen hävisi jutun, ja joutui vetämään markkinoilta kaikki myymättömät kasetit pois, joita oli arviolta satoja tuhansia - vain noin 50 000 kappaletta ehdittiin myydä.
Huolimatta ongelmista Nintendon kanssa Tengen tuotti pelejä myös Sega Mega Drivelle, Sega Master Systemille, Sega Game Gearille, Sega Mega-CD:lle, ja PC Enginelle. Vuonna 1993, sen jälkeen kun Time Warner osti hallinnointiin mahdollistavan osan Atari Gamesin osakkeita, Tengen-brändi lakkautettiin, ja pelit julkaistiin brändin "Time Warner Interactive" alla.
NES-pelit

Tämä luettelo sisältää Tengenin lisensoimattomat pelit Nintendo Entertainment Systemille. Kolme peliä tuotettiin sekä lisensoituina että lisensoimattomina.
Tengenin lisensoimattomat kasetit eivät ole perinteisen harmaita ja nelikulmaisia, kuten Nintendon lisensoidut kasetit, vaan pyöristettyjä ja mattamustia muistuttaen enemmän perinteisiä Atarin kasetteja.
After Burner
Alien Syndrome
Fantasy Zone
Gauntlet (lisensoitu)
Gauntlet
Indiana Jones and the Temple of Doom
Klax
Ms. Pac-Man
Pac-Man (lisensoitu)
Pac-Man
Pac-Mania
RBI Baseball (lisensoitu)
RBI Baseball
RBI Baseball 2
RBI Baseball 3
Road Runner
Rolling Thunder
Shinobi
Skull & Crossbones
Super Sprint
Tetris
Toobin
Vindicators
Aiheesta muualla

Atari Games Corp. v. Nintendo of America, Inc. (Arkistoitu – Internet Archive) (englanniksi)
NES Playerin katsaus Tengenin ja Nintendon kamppailuun (englanniksi)
Tengen (Arkistoitu – Internet Archive) profiili MobyGamesissa. (englanniksi)
Ruskopystynokka

| Ruskopystynokka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Orneerot Furnariidae
Suku::  Pystynokat Xenops
Laji::  minutus
Kaksiosainen nimi
 Xenops minutus  (Sparrman, 1788) 
Katso myös
   Ruskopystynokka Wikispeciesissä   Ruskopystynokka Commonsissa 
Infobox OKNimi-testi OKIUCN-testi OK: 
Ruskopystynokka (Xenops minutus) on orneeroiden heimoon kuuluva varpuslintu.
Levinneisyys

Ruskopystynokkaa tavataan laajalla alueella Meksikossa, Keski-Amerikassa ja Etelä-Amerikan pohjois- ja itäosissa. Lajin kannaksi arvioidaan 5–50 miljoonaa yksilöä, ja se on luokiteltu elinvoimaiseksi.
The Silver Tongued Devil and I

| The Silver Tongued Devil and I Kris Kristofferson |
| --- | --- | --- |

Studioalbumin tiedot
 Äänitetty : 1971, Monument Recording Studio
 Julkaistu: 1971
 Tuottaja(t): Fred Foster
 Tyylilaji: outlaw country, country
 Kesto: 32.52
 Levymerkki: Monument (Z 30679)
Kris Kristoffersonin muut julkaisut
| Kristofferson 1970 | The Silver Tongued Devil and I 1972 | Border Lord 1972 |
The Silver Tongued Devil and I on yhdysvaltalaisen country-muusikko laulaja-lauluntekijä Kris Kristoffersonin toinen albumi, joka julkaistiin vuonna 1971.
Kappaleet

Kaikki kappaleet Kris Kristoffersonin, ellei toisin mainita.
Kappaleet > A-puoli

The Silver Tongued Devil and I – 4.18
Jody and the Kid – 3.06
Billy Dee  – 2.57
Good Christian Soldier – 3.22 (säv. Bobby Bare, Billy Joe Shaver)
Breakdown (A Long Way from Home) – 2.44
Kappaleet > B-puoli

Loving Her Was Easier (Than Anything I’ll Ever Do Again) – 3.47
The Taker – 3.16 (säv. Kristofferson, Shel Silverstein)
When I Loved Her – 3.03
The Pilgrim - Chapter 33 – 3.12
Epitaph (Black and Blue) – 3.23 (säv. Donnie Fritts, Kristofferson)
Kokoonpano

Kris Kristofferson – laulu, kitara
Jerry Kennedy – kitara
Jerry Shook – kitara
Chris Gantry – kitara
Norbert Putnam – basso
Bobby Dyson – basso
Billy Swan – basso
Jerry Carrigan – rummut
David Briggs – kosketinsoittimet
Donnie Fritts – kosketinsoittimet
Norman Blake – dobro
Charlie McCoy – huuliharppu, vibrafoni, trumpetti
Farrell Morris – lyömäsoittimet
Billy Swan – laulu
Donnie Fritts – laulu
Rita Coolidge – laulu
Arvostelut

Allmusic:
Trilogia (yhtye)

| Trilogia> Tiedot |
| --- | --- |
Toiminnassa:  1999–2007, 2013–
Tyylilaji:  Rap
Kotipaikka:   Helsinki, Suomi
Laulukieli:  suomi
Jäsenet:  Aspekti (Spekti)   KT   Wretch  
Levy-yhtiö:  Bonnier Music / Rähinä Records, 2003–  
Infobox OKNimi-testi OK: 
Trilogia on helsinkiläinen rap-yhtye, johon kuuluivat rap-artistit KT (Jussi Kivitie), Aspekti (nykyiseltä taiteilijanimeltään Spekti; Samuli Huhtala) ja Wretch (Markus Wennerström). Ensimmäiset yhteiset nauhoituksensa he tekivät vuonna 1999, mutta jokainen heistä oli tehnyt rap-musiikkia jo ennen tätä. Trilogia on julkaissut yhden albumin Bonnier Musicin kautta. Lisäksi he ovat yhdessä ja erikseen vierailleet useilla albumeilla, mm. Rähinä Recordsin Pommi 1, -2 ja -3 -kokoelmalevyillä, sekä Fintelligensin, Kapasiteettiyksikön ja Cheekin levyillä.
Yhtye nauhoitti vuosina 2005–2006 aikana toisen albumin nimeltä Hakattu kivestä, jolta julkaistiin single ”Routamaa” vuonna 2006. Albumin julkaisua kaavailtiin vuoden 2007 puolelle, mutta yhtyeen lopetettua myös albumi jäi julkaisematta silloin. Rähinä Records julkaisi albumin 20. kesäkuuta 2014 nimellä Hakattu kivestä 2007.
Yhtyeen hajoamisen jälkeen jäsenistä ainoa soolouralle lähtenyt on Spekti. Trilogiaa on kuultu kuitenkin yhtyeen hajoamisenkin jälkeen; muun muassa Rähinä 4 Life -kokoelmalla julkaistiin Hakattu kivestä -albumille tehty kappale ”Nyytit 2K7 Remix”. Trilogian jäsenet Spektiä lukuun ottamatta nähtiin DJ RZY:n Tervetuloo Helsinkiin -musiikkivideolla.
Trilogia julkaisi 20. kesäkuuta 2013 pitkän tauon jälkeen uuden kappaleen, Kuus vuot vanha Audi, jonka taustana on käytetty Ace Hoodin "Bugatti" -kappaleen taustaa. Lisäksi Trilogian kaksi MC:tä, KT ja Wretch vierailivat yhtyeen kolmannen jäsenen, Spektin lokakuussa 2013 julkaistulla Diktaattorimies-albumin kappaleella ”Eniten vituttaa kaikki”. Trilogia vierailee myös Uniikin 29. marraskuuta 2013 julkaistavan #kylänmies-albumin kappaleella ”Pöllöjengi”.
Diskografia > Albumit

Työvoitto (31. maaliskuuta 2004)
Hakattu kivestä 2007 (20. kesäkuuta 2014)
Diskografia > Singlet

Tämmöst tänään (2003)
Hei! (2004)
Routamaa (2006)
Saari vai karikko (2007) (promo)
Diskografia > Musiikkivideot

Hei! (2004)
Tervetuloo Helsinkiin (DJ RZY, 2011)
Diskografia > Mukana kokoelmilla

3. Flippaa (Streetstyle) (Trilogia & Tasis)
8. Kuha tehään
19. Tr-Trt-Triloo! (Streetstyle)
3. Shamoon
13. Äijää
15. Ei oo ketään
3. Syväl eteläs
9. Aika
14. Nyytit
17. Nyytit 2K7 Remix (mukana Iso H, Uniikki, Timo Pieni Huijaus, Tasis, Elastinen & Andu)
Diskografia > Vierailijana

| Artisti | Kappale | Albumilta | Muut vierailijat | Vuosi |
| --- | --- | --- | --- | --- |
| Fintelligens | ”Ei koskaan” | Tän tahtiin |  | 2001 |
| Rockin da North | ”Saundaa” | RDN Allstars | Tasis | 2002 |
| Kapasiteettiyksikkö | ”Kenest sä puhut” | Klassikko | Eeva Vilkkumaa | 2002 |
| Fintelligens | ”Aina” | Kokemusten summa |  | 2002 |
| Rockin da North | ”RDN kiertuebiisi 2002” | Kokemusten summa | Toinen Kanava, EMP, Ezkimo, Pikku G, Skandaali, YOR123 & Urbaanilegenda | 2002 |
| Spekti | ”Eniten vituttaa kaikki” | Diktaattorimies |  | 2013 |
| Uniikki | ”Pöllöjengi” | #kylänmies |  | 2013 |
Aiheesta muualla

Trilogia Myspacessa (englanniksi)
Trilogia Rähinä Recordsin kotisivuilla (Arkistoitu – Internet Archive)
www.rytmi.com - Trilogia (Arkistoitu – Internet Archive)
Trilogian Hei! -musiikkivideo
Ruskopunavarpunen

| Ruskopunavarpunen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peipot Fringillidae
Suku::  Punavarpuset Carpodacus
Laji::  edwardsii
Kaksiosainen nimi
 Carpodacus edwardsii  Verreaux, 1871 
Katso myös
   Ruskopunavarpunen Wikispeciesissä   Ruskopunavarpunen Commonsissa 
Infobox OKNimi-testi OKIUCN-testi OK: 
Ruskopunavarpunen (Carpodacus edwardsii) on peippojen heimoon kuuluva varpuslintu.
Levinneisyys

Ruskopunavarpusta tavataan Bhutanissa, Kiinassa, Intiassa, Myanmarissa ja Nepalissa. Lajin kannankehitys on vakaa, ja se on luokiteltu elinvoimaiseksi.
Thibaw

| Thibaw |
| --- | --- |
 Thibaw valokuvassa 1880-luvulta.
Burman kuningas
Valtakausi:  1. lokakuuta 1878–30. marraskuuta 1885
Kruunajaiset:  6. marraskuuta 1878
Edeltäjä:  Mindon

Syntynyt:  1. tammikuuta 1858 Mandalay
Kuollut:  19. joulukuuta 1916 (58 vuotta) Ratnagiri
Puoliso:  Supayalat
Lapset:  Myat Phaya Gyi Myat Phaya Lat Myat Phaya Myat Phaya Galay
Suku:  Konbaung
Isä:  Mindon
Äiti:  Laungshe Mibaya
Uskonto:  theravada
Nimikirjoitus:  
Thibaw (1858 – 19. joulukuuta 1916) oli Konbaung-dynastian hallitsija ja Burman eli nykyisen Myanmarin kuningas vuosina 1878–1885. Thibaw nousi isänsä Mindonin seuraajaksi veristen valtataistelujen jälkeen, mutta jäi isäänsä selvästi heikommaksi hallitsijaksi. Thibaw oli myös viimeinen Burman kuninkaista. Maa menetti itsenäisyytensä kolmannen anglo–burmalaisen sodan aikana vuonna 1885. Thibaw karkotettiin vaimonsa Supayalatin kanssa Intian Ratnagiriin, jossa hän kuoli vuonna 1919. Burmasta tuli osa Brittiläistä Intiaa.
Elämäkerta > Nousu valtaistuimelle

Thibaw syntyi Mandalayssa vuonna 1858 ja hän oli Burman kuningas Mindonin nuorempi poika. Vuodet 1875–1877 Thibaw vietti opiskellen buddhalaisessa luostarissa. Mindon oli pyrkinyt uudistamaan maatansa ja hänen valtakauttaan on pidetty burmalaisen kulttuurin kultakautena. Mindon kuoli kuitenkin vuonna 1878 ja kuolemaa seurasi verinen valtataistelu. Burman hovin jäsenet alkoivat kannattaa Thibawia kuninkaaksi, koska nuorta tuolloin 19-vuotiasta Thibawia pidettiin helposti ohjailtavana. Erityisen vaikutusvaltaisia hahmoja Thibawin taustalla olivat hänen toinen vaimonsa Supayalat ja ministeri Taingda Mingyi. Vuonna 1879 kuningatar ja edellä mainittu ministeri järjestivät monien Thibawin kuninkaallisten sukulaisten murhan. Syyn sai kuitenkin niskoilleen kuninkaaksi noussut Thibaw ja hänestä tuli pahamainen hahmo Burmassa. Toisaalta hän oli päässyt näin eroon moista mahdollisista kilpailijoista valtaistuimellaan.
Elämäkerta > Valtakausi

Edellä mainitusta veriteosta huolimatta Thibaw pelkäsi koko loppukautensa ajan vielä henkiin jääneiden burmalaisten prinssien mahdollisia salaliittoja häntä vastaan. Thibaw ei koskaan esimerkiksi matkustanut pääkaupunki Mandalayn Kultaisen palatsin ulkopuolelle. Yleisesti ottaen häntä on pidetty isäänsä heikompana hallitsijana. Burmaa uhkasivat Thibawin kaudella Intian niemimaata hallinneet britit, jotka olivat toisen anglo–burmalaisen sodan aikana vallanneet Ala-Burman alueen. Britit kävivät toisaalta kilpailua Ranskan kanssa vaikutusvallasta Kaakkois-Aasian alueella. Thibawin hallinnon ministerit alkoivat suunnitella lähempiä suhteita Ranskan kanssa tasapainottaakseen brittien muodostamaa uhkaa. Brittien ei uskottu voivan vastata haasteeseen, sillä he kävivät samoihin aikoihin sotaa Afganistanissa. Burmalaiset lähettivät diplomaattisen lähetystön Ranskan Pariisiin vuonna 1883 ja kaksi vuotta myöhemmin maat solmivat keskenään kauppasopimuksen.